Увабраўшы галовы ў плечы, сябрукі пашыліся ў кусты й доўга стаялі там, слухаючы шапаценьне струмка. На твар Налівайкавы лёг цень засяроджанасьці, магчыма, нават турботы, а ў гарачай галаве замітусіліся бязладныя думкі ды абрыўкі газетных паведамленьняў: “Неверагодная сенсацыя!.. Камар-мутант шукае спажывы!.. Увага навуковай грамадскасьці прыкутая да гарпасёлку Мандрыкаўка!.. Першы, хто паведаміў пра зьяўленьне мутанта, быў журналіст мясцовай газеты Рыгор Налівайка!”